recursal/SuperWikiNEXT-32B huggingface dataset:
Zakladajúca listina z 12. storočia opátstva Svätého Kríža, v ktorej sú pomenované mestské časti pozemkov darovaných kráľom Domnallom Ua Briainom, z ktorých niektoré si tento názov zachovali dodnes
Mapa towlandov vo farnosti Thurles grófstva North Tipperary
**Townland** (v preklade *mestská pôda*, ír. *baile fearainn*) je najmenšia plošná administratívna jednotka v Írsku, obdoba slovenského katastrálneho územia.

Townlandy sa používajú na zostavovanie volebných obvodov, na poštové adresy a štatistiky obyvateľstva. Vznikli z nich tiež farnosti a v 19. storočí sa daňové ocenenie pôdy odvíjalo od townlandov. Aj keď sa systematická dokumentácia krajiny v Írsku začala až v 17. storočí, počiatky írskeho systému townlandov sú oveľa staršie. Mnohé z townlandov a štruktúr s nimi spojených možno vysledovať ešte pred anglo-normanskou inváziou v 12. storočí a pravdepodobne siahajú až do  železnej doby. Townlandy sú často úzko späté s rodinami miestnych obyvateľov, preto vytvárajú identitu a ich názvy a ohraničenia tvoria dôležitý základ pre výskum regionálnej histórie.

Hoci pôvod je starší, konečné určenie townlandov siaha do Ordnance Survey, ktorý publikoval prvú sériu 6-palcových máp pre Írsko v rokoch 1833 až 1846, v ktorých boli zakreslené hranice všetkých 62 205 townlandov. Od roku 2007 sa intenzívne pracuje na výskume správnych írskych názvov townlandov a ich sprístupnení v databáze.

Referencie
----------

1. ↑  CARVILLE, Geraldine. *The Heritage of Holy Cross*. Belfast: Blackstaff Press, 1973. s. 27–28.
2. ↑  FLANAGAN, Marie Therese. *Irish Royal Charters Texts and Contexts*. Oxford: University Press. ISBN 0-19-926707-3, s. 307–314
3. ↑  McErlean, Thomas, Reeves-Smyth, T.; Hammond, F. edi. „The Irish Townland System of Landscape Organisation", *Landscape Archeology in Ireland* (BAR) (116): 332–333, 335, ISBN  978-086-0542162
4. ↑   *Placenames Database of Ireland* [online]. Logainm.ie, [cit. 2021-12-10]. Dostupné online. (po anglicky)

Poznámky
--------

1. ↑  Údaje o počte obyvateľov v meste v roku 1841 boli prvýkrát publikované v roku 1851, pozri Andrews, s. 141

Zdroj
-----

*Tento článok je čiastočný alebo úplný preklad článku Townland na nemeckej Wikipédii.*
Pohľad na Inovallée
**Inovallée** je francúzske technologické centrum v blízkosti alpského údolia Grenoble. Bolo vytvorené v roku 1971 ako súčasť návrhu priemyselnej zóny mesta ako jeden z prvých francúzskych stredísk tohto typu.

Dejiny
------

Bol pôvodne založený ako priestor pre inovácie a vedecké a technologické úspechy **ZIRST** (*Zone pour l'innovation et les réalisations scientifiques et techniques*). ZIRST sa v roku 2005 premenoval na Inovallée (zložené zo slov *inovácia* a *vallee*, podľa amerického Silicon Valley). Inovallée leží pri francúzskych spoločenstvách Meylan a Montbonnot v oblasti Rhône-Alpes.

Súčasnosť
---------

Na 110 hektároch pôdy sa nachádza viac než 320 spoločností s viac ako 10 000 pracovnými miestami (2013), ako napríklad Orange a Sun Microsystems s celkovým počtom 8 300 zamestnancov. Technologické centrum je vybavené výjazdom z diaľnice A 41. Dôvodmi pre výstavbu bola potreba vybudovania infraštruktúr na podporu riešení firiem v priemysle vysoko technických technológií, na podporu spolupráce medzi univerzitnými výskumami a podnikmi, ktoré sa snažia o zachovanie ekologického a neznečisteného životného prostredia pri tvorbe udržateľných pracovných miest.

18 000 m² plochy je k dispozícii pre kúpu alebo prenájmu a nové vyhradené priestory musia byť vytvorené v strednodobom horizonte, zatiaľ čo otvorenie združenia technologických firiem z Grésivaudan Valley v roku 2008, je ďalším krokom smerom k inovácií.

Externé odkazy
--------------

Oficiálna stránka Inovallée (po francúzsky), (po anglicky)
**Inscendencia** je vstupovanie človeka do seba samého, vystupovanie po rebríčku bytia, transcendencia smerom do svojho vlastného vnútra, zahĺbanie sa, ponáranie sa
do seba samého, sebaprehlbovanie, spiritualizácia, preduchovňovanie sa, poľudšťujúce sprítomňovanie sa sveta v ľudskom vedomí a ľudskom bytí. Nie je možná bez aktívneho pričiňovania sa človeka. Inscendencia je stávanie sa zmysluplným. Inscendencia je dianie alebo proces, bez ktorého by vo svete bola iba hmota. Nič iné ako premena človeka na zmysel nemá zmysel. Zmysel má iba premena človeka na zmysel čiže jeho preduchovňovanie. Maximom inscendencie by bola totálna vyplnenosť života človeka zmyslom alebo významom, totálna zmysluplnosť. Inscendencia je podstatou kultúrneho bytia. Existuje najmä v láske v móde bytia, čiže pri niektorých aktivitách milovania, v láskyplnom zapodievaní sa čímkoľvek pri premene zla na dobro a ošklivého na krásno.Inscendencia je ontologická zmena človeka, ktorej podprocesom je napr.objasnenie alebo pochopenie: keď si niečo objasníme alebo keď niečo pochopíme, ontologicky sa premníme - sme viac duchovní, preduchovňujeme sa.

Inscedencia je pochopenie, uchopenie, tvorba zmyslu sprevádzaná našou premenou naň; premenou človeka na zmysel. Keď chápaeme zmysel, sme zmyslom. Zmysel si nepamätáme podobne ako si nepamätáme slanosť alebo sladkosť. Podobne ako je pociťovanie sladkosti súčasťou diania, ktoré v danom intervale konštituuje naše bytie, je aj chápanie zmyslu súčasťou nášho bytia/diania. Sme bytostne bohatší o chápanie. Inscedencia je bytostné obohacovanie človeka jeho sebaprehlbovaním. Človek sa nemení len tým, že napríklad ochorie, ale aj tým, že svoju chorobu prijme za svoju ako zmysel. Medzi človekom, ktorý je iba chorý, a človekom, ktorý navyše svoju chorobu prijal ako zmysel, chopil sa jej tým, že ju pochopil, je ontologická diferencia.

Novalis opísal inscendenciu takto: *Ak ľudia chcú vykonať jeden jediný krok smerom von k ovládnutiu vonkajšej prírody umením organizácie a technikou, musia predtým urobiť tri kroky etického prehĺbenia dovnútra.*

Pozri aj
--------

* Synkriticizmus

Externé odkazy
--------------

* FILIT – zdroj, z ktorého pôvodne čerpal tento článok.
* FILIT – zdroj, z ktorého pôvodne čerpal tento článok.
**Anatolij Pavlovič Arcebarskij** (rus. Анатолий Павлович Арцебарский; ukr. Анатолій Павлович Арцебарський – *Anatolij Pavlovyč Arcebarskyj*; \* 9. september 1956, Prosianaja) je bývalý ruský kozmonaut ukrajinského pôvodu, ktorý má za sebou päť mesiacov pôsobenia na orbitálnej stanici Mir.

Život
-----

Po absolvovaní leteckého učilišťa v Charkove roku 1977 pokračoval v štúdiu v škole testovacích pilotov, pritom vykonával svoje povolanie vojenského letca. Bol zaradený do Kyjevského vojenského okruhu resp. Severokavkazského vojenského okruhu. V roku 1983 úspešne zakončil štúdium a odišiel študovať do Moskvy na Moskovský letecký inštitút (letecké inžinierstvo). Štúdium tu ukončil roku 1987. Medzitým pri štúdiu v rokoch 1985-1987 absolvoval základný kozmonautický výcvik. V roku 1991 absolvoval let do vesmíru. V Hviezdnom mestečku žil v rokoch 1988-1994. Po návrate z vesmíru nastúpil na štúdium na Vojenskú akadémiu Generálneho štábu, doštudoval roku 1996. V rokoch 1999-2003 bol poradcom pre vesmírne systémy pre Hlavný vojenský štáb Ruskej federácie v Moskve. Je ženatý.

Let do vesmíru
--------------

Do vesmíru sa dostal na palube kozmickej lode Sojuz TM-12 (misia katalogizovaná v COSPAR ako 1991-034A) v máji roku 1991. Loď s volacím znakom Ozón odštartovala z kozmodrómu Bajkonur a na jej palube bola trojica Arcebarskij, Sergej Krikaľov a Helen Sharmanová zo Spojeného kráľovstva. Dva dni po štarte sa loď spojila so stanicou Mir, posádka do nej prestúpila a krátko potom začala pracovať spoločne s predchádzajúcou posádkou. Tá zo stanice aj so Sharmanovou 26. mája odletela na Zem. Arcebarskij s Krikaľovom tu ostali ako deviata základné posádka a strávili na stanici päť mesiacov. Anatolij tiež absolvoval šesť výstupov do otvoreného vesmíru kvôli práci mimo stanice. Strávil pri nich vo skafandre 31 hodín. Na stanici prijali nákladné lode Progress M-8 a Progress M-9. V októbri boli vystriedaní ďalšou základnou posádkou, ktorá priletela v lodi Sojuz TM-13. Dňa 10. októbra vzali na palubu Franza Viehböcka z Rakúska zo Sojuzu TM-13 a odleteli vo svojej lodi Sojuz TM-12 na Zem. Ešte toho istého dňa sa vrátili do Hviezdneho mestečka. 

Je registrovaný ako 248. človek vo vesmíre so 144 dňami strávenými v kozme. 

* Sojuz TM-12, Mir (18. máj 1991 - 10. október 1991)

Externé odkazy
--------------


|  |  |
| --- | --- |
| Portal | Kozmonautický portál |

* Osobná stránka na MEK
* Misia Sojuzu
* Osobná stránka na encyklopédii Space 40

Autoritné údaje: * BnF: 14024474r
* GND: 1061794296
* ISNI: 0000 0000 0087 1464
* LCCN: no2017014550
* VIAF: 34656624
* WorldCat: lccn-no2017014550
Prof. JUDr. **Dušan Hendrych** (\* 26. december 1927, Most) je český odborník na správne právo a emeritný profesor Právnickej fakulty Karlovej univerzity.

Život
-----

Na pražskej právnickej fakulte pôsobil ako vedúci katedry správneho práva a správnej vedy, zameriaval sa predovšetkým na všeobecné otázky správneho práva, administratívnu vedu a organizáciu verejnej správy. Publikoval tiež v odbore ústavného práva. Okrem toho bol členom rady doktorandského študijného programu verejná a sociálna politika na Fakulte sociálnych vied Karlovej univerzity, vedeckej rady Technickej univerzity v Liberci, akademickej rady inštitútu CEVRO v Prahe a redakčných rád časopisov *Právní rozhledy* a *Správní právo*.

Niektoré diela
--------------

* *Správní právo. Obecná část*, C. H. Beck
* *Ústava České republiky : komentář*, C. H. Beck
* *Právnický slovník*, C. H. Beck
* *Správní věda : teorie veřejné správy*, ASPI

Zdroj
-----

* *Tento článok je čiastočný alebo úplný preklad článku Dušan Hendrych na českej Wikipédii.*

Autoritné údaje: * ISNI: 0000 0001 1584 8563
* LCCN: n89616028
* NK ČR: jk01040723
* VIAF: 428111
* WorldCat: lccn-n89616028
**Duálne zobrazovanie cien** alebo menej správne **duálne oceňovanie** (po angl. *dual pricing* alebo menej správne *dual display of prices*) je vyjadrovanie peňažných hodnôt v zanikajúcej mene prechádzajúcej na euro aj v eure súčasne, resp. (účtovné a podobne) vykazovanie peňažných čiastok v oboch menách. Ceny sa prepočítavajú podľa konverzného kurzu a sú zaokrúhlené spravidla na najbližší eurocent.

Duálne zobrazovanie cien sa vyžaduje všade, kde sa občanovi uvádza peňažná suma, cena alebo hodnota v domácej mene (napr. bankové účty, faktúry, cenové ponuky, katalógy, atď.)

Slovensko
---------

Povinnosť duálneho zobrazovania cien začala jeden mesiac od stanovenia konverzného kurzu (júl 2008), čiže od 24. augusta 2008, a skončila 12 mesiacov po zavedení eura. Pokračovanie duálneho zobrazovania cien po tomto období je dobrovoľné.

Odkazy
------

* ZÁKON 659/2007 Z.z. z 28. novembra 2007 o zavedení meny euro v Slovenskej republike a o zmene a doplnení niektorých zákonov. tzv. Generálny zákon.
Svätená voda
**Svätená voda** (*aqua benedicta, aqua lustralis*) sa používa v liturgii na pokropenie ľudu, požehnávaných osôb i hmotných vecí. Veriaci sa ňou prežehnávajú. V kostoloch pri vstupných dverách sú nádoby so svätenou vodou, aj v mnohých kresťanských rodinách majú sväteničky. Účinky svätenej vody objasňujú modlitby v obrade posvätenia vody a pokropenia ľudu, keď kňaz prosí, aby nás posilnila, obnovila v nás milosť krstu, pomohla vyprosiť si odpustenie hriechov a dosiahnuť milosť na ochranu proti chorobám a úkladom zla. Veriaci sa svätenou vodou prežehnávajú, aby si tak pripomínali Kristovu vykupiteľskú obetu na kríži. Duchovná účinnosť nie je teda v samotnej vode, ale v modlitbe pri jej požehnávaní, ako aj vo viere, s ktorou je používaná. Preto prežehnanie má byť dôstojné a je chyba, ak sa robí len mechanicky. Svätenou vodou sa prežehnávame nielen pri vstupe na posvätné miesto, ale aj pri odchode z kostola, keď odchádzame do profánneho prostredia. Máme si uvedomiť, že aj mimo kostola sme Božie deti, ktoré Kristus vykúpil svojím krížom a zmŕtvychvstaním. Týmto úkonom si vyprosujeme pomoc a ochranu v bežnom živote.

Latinská formula
----------------

Tradičná latinská formula pre posvätenie znie:

*Exorcizo te, creatura aquæ, in nomine Dei Patris omnipotentis, et in nomine Jesu Christi, Filii ejus Domini nostri, et in virtute Spiritus Sancti: ut fias aqua exorcizata ad effugandam omnem potestatem inimici, et ipsum inimicum eradicare et explantare valeas cum angelis suis apostaticis, per virtutem ejusdem Domini nostri Jesu Christi: qui venturus est judicare vivos et mortuos et sæculum per ignem.*

*Deus, qui ad salutem humani generis maxima quæque sacramenta in aquarum substantia condidisti: adesto propitius invocationibus nostris, et elemento huic, multimodis purificationibus præparato, virtutem tuæ benedictionis infunde; ut creatura tua, mysteriis tuis serviens, ad abigendos dæmones morbosque pellendos divinæ gratiæ sumat effectum; ut quidquid in domibus vel in locis fidelium hæc unda resperserit careat omni immunditia, liberetur a noxa. Non illic resideat spiritus pestilens, non aura corrumpens: discedant omnes insidiæ latentis inimici; et si quid est quod aut incolumitati habitantium invidet aut quieti, aspersione hujus aquæ effugiat: ut salubritas, per invocationem sancti tui nominis expetita, ab omnibus sit impugnationibus defensa. Per Dominum, amen [1].*

Referencie
----------

1. ↑

Externé odkazy
--------------

* Svätená voda - Karl Keating, Čomu skutočne veria katolíci? str. 101, 102 (44 otázka)
Zo všetkých krajín, kam sa Ukrajinci po konci prvej svetovej vojny rozpŕchli boli represálie ich obyvateľstva najmasovejšie v Poľsku.

Záviseli však od viacerých faktorov, najmä však od správania sa jednotlivých politických strán v Poľsku. Z času na čas centralistická moc vo Varšave tieto represálie zmierňovala, avšak len na chvíľu, pretože prívrženci miestnych členov vlády, úradníci a komandanti ich odmietli uskutočňovať. V konečnom dôsledku začala poľská vláda na ukrajinskom obyvateľstve realizovať politiku konfrontácie. V roku 1924 prijala zákon, ktorým zakazovala používanie ukrajinského jazyka vo vládnych organizáciách. V tom istom roku minister školstva Stanislav Grabský uskutočnil reformu, na základe ktorej z väčšiny ukrajinských škôl stali bilingválne školy s prevažujúcim poľským jazykom. Ukrajinci sa nemohli dostať na svoje univerzity, na ktorých boli postupne rušené katedry ukrajinského jazyka a sľub, ktorý poľská vláda ukrajinskému obyvateľstvu dala, že postaví ukrajinskú univerzitu v Poľsku, zostal nesplnený.

Spomedzi prvých politických krokov poľskej vlády si veľkú nespokojnosť ukrajinských roľníkov vyslúžila kolonizácia krajiny. V roku 1920 začala totiž poľská vláda pozývať z oblasti Haliče a Volyne miestne obyvateľstvo (tzv. usadlíkov) a dávala im peniaze a rôzne iné posty v zamestnaní (policajti, poštári, železničiari, úradníci), aby tak upevnila postavenie poľského obyvateľstva a jeho prevahu nad ukrajinským na východnej hranici Poľska. Podľa ukrajinských zdrojov takto do roku 1938 prišlo 100 000 - 200 000 usadlíkov.

Od roku 1926, keď sa v Poľsku vymenila vláda a k moci prišla viac autoritatívna vláda začali sa objavovať prvé príznaky možného zmiernenia vzťahov Poliakov a Ukrajincov. Zhoršila sa však situácia pravoslávnych veriacich, ktorých poľské obyvateľstvo začalo diskriminovať. Ukrajinsko-poľské vzťahy, ktoré sa citeľne prejavili u ukrajinských roľníkov, dosiahli svoje dno počas veľkej depresie rokov 1929 - 1933, kedy trpeli nedostatkom práce a poklesom dopytu o ich produkty.

Zdroj
-----

* O. Subteľnyj. Ystorija Ukrajiny. Kyjiv, 2006.

Pozri aj
--------

* Ukrajinci v Rumunsku
* Ukrajinci v Československu
**Gregory Smith**, celým menom **Gregory Edward Smith** (\* 6. júl 1983, Toronto, Ontário, Kanada) je kanadsko-americký herec. Gregoryho mladší brat Douglas Smith je taktiež herec.

Životopis
---------

Gregory má dvojité štátne občianstvo, je občanom USA a aj Kanady. Je najstarším zo štyroch detí filmového producenta Maurice Smitha a Terrei Smithovej. Už ako štrnásťmesačný stál pred kamerou v rôznych reklamných spotoch a prvú hosťovskú filmovú rolu obsadil v roku 1991 v televíznom seriáli *Street Justice*. V pätnástich účinkoval vo filme Joa Danteho Small Soldiers a jeho televíznou partnerkou bola Kirsten Dunst. Dva roky neskôr stál vo filme *The Patriot* od Rolanda Emmericha po boku Mela Gibsona, Heatha Ledgera, Jasona Isaaca a Joely Richardson. V roku 2002 získal hlavnú filmovú rolu v televíznom seriáli Everwood a vďaka ktorej sa v USA stal idolom teenegerov.

Filmografia (výber)
-------------------

* 1994 - *Andre* *(Andre)*
* 1996 - *Harriet the Spy*
* 1998 - *Small Soldiers*
* 1999 - *Zenon: Girl of the 21st Century*
* 2000 - *Patriot*
* 2001 - *Kate Brasher (televízny seriál)*
* 2001 - *American Outlaws*
* 2002/2006 - *Everwood (televízny seriál)* *(Everwood)*
* 2003 - *A Wrinkle in Time*
* 2004 - *Book of Love*
* 2005 - *Nearing Grace*
* 2005 - *Kids in America*
* 2007 - *Boot Camp*
* 2007 - *Closing the Ring*
* 2007 - *The Seeker: The Dark Is Rising*

Externé odkazy
--------------

Gregory Smith v internetovej filmovej databáze

Zdroj
-----

* *Tento článok je čiastočný alebo úplný preklad článkov Gregory Smith (actor) na anglickej Wikipédii a Gregory Smith na nemeckej Wikipédii.*

Autoritné údaje: * BnF: 14025149z
* GND: 138559023
* ISNI: 0000 0000 7840 4954
* LCCN: no99008292
* VIAF: 39004187
* WorldCat: lccn-no99008292
Sídlo Ukrajinského ústavu národnej pamäti v KyjeveSídlo Ukrajinského ústavu národnej pamäti v Kyjeve
**Ukrajinský ústav národnej pamäti** (ukrajinsky *Український Інститут Національної Пам'яті*, UINM), v preklade aj **Ukrajinský inštitút národnej pamäti**, je ústredný výkonný orgán pôsobiaci pri Kabinete ministrov Ukrajiny. Bol zriadený 31. mája 2006 ako osobitný orgán na obnovu a zachovanie národnej pamäti ukrajinského národa. V rokoch 2006 až 2010 bol ústrednou vládnou inštitúciou s osobitným štatútom, v rokoch 2010 až 2014 výskumnou rozpočtovou inštitúciou.

História
--------

Dňa 9. decembra 2010 bol UINR zrušený dekrétom Viktora Janukovyča a v ten istý deň Kabinet ministrov Ukrajiny namiesto neho vytvoril Ukrajinský inštitút národnej pamäti ako výskumnú inštitúciu v rámci rozpočtu Kabinetu ministrov Ukrajiny.

Podľa historika Georgija Kasianova bol Ukrajinský ústav národnej pamäti od roku 2015 pod kontrolou ukrajinských nacionalistických síl, konkrétne Centra pre výskum oslobodzovacieho hnutia. Tieto sily, ktoré neboli na Ukrajine populárne a ktorým sa nikdy nedarilo v národných voľbách, zrazu získali významný nástroj na ovplyvňovanie ukrajinského vzdelávania a politiky. Tento vplyv bol roznesený ruskou propagandou a použitý ako jedna zo zámienok ruskej invázie na Ukrajinu v roku 2022.

Dekomunizácia Ukrajiny
----------------------

V máji 2015 podpísal prezident Petro Porošenko štyri zákony týkajúce sa dekomunizácie na Ukrajine. Riaditeľ inštitútu Volodymyr Viatrovič sa podieľal na príprave dvoch z týchto zákonov. Trestné sankcie uložené týmito zákonmi a ich formulácie sa stali terčom kritiky v krajine aj v zahraničí. Zákon "O prístupe k archívom represívnych orgánov komunistického totalitného režimu v rokoch 1917 - 1991" podriadil štátne archívy týkajúce sa represií počas sovietskeho obdobia právomoci Ukrajinského inštitútu národnej pamäti.

Riaditelia
----------

* Ihor Juchnovskij, 2006 – 2010.
* Valerij Soldatenko, 2010 – 2014.
* Volodymyr Viatrovič, 2014 – 2019.
* Anton Drobovič, 2019
* Alina Shpak, 2020

Obdobné inštitúcie v iných krajinách
------------------------------------

* Slovensko – Ústav pamäti národa
* Česko – Ústav pre štúdium totalitných režimov, ÚSTR
* Poľsko – Instytut Pamięci Narodowej – Komisja Ścigania Zbrodni przeciwko Narodowi Polskiemu, IPN

Referencie
----------

1. ↑   *’Decommunization’ in Ukraine Carried Out Using Communist Methods* [online]. Human Rights in Ukraine, [cit. 2023-05-01]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Ukrajinský ústav národnej pamäti**

Externé odkazy
--------------

* Oficiálna web stránka

Zdroj
-----

*Tento článok je čiastočný alebo úplný preklad článku Ukrainian Institute of National Memory na anglickej Wikipédii.*

Autoritné údaje: * GND: 16068566-7
* LCCN: n2009012671
* NK ČR: ko20221164654
* VIAF: 132091852
* WorldCat: lccn-n2009012671
**Frazeologický kalk** je frazéma, ktorá vznikla doslovným prekladom z iných jazykov, tzv. kalkovaním. Pri kalkovaní sa úplne alebo čiastočne nahrádzajú komponenty cudzej frazémy ich domácimi ekvivalentmi, pričom sa úplne alebo čiastočne kopíruje aj jej syntaktická konštrukcia. Niekedy sa rozlišujú presné frazeologické kalky, ktoré vznikli presným prekladom komponentov cudzej jednotky a presným kopírovaním jej syntaktickej konštrukcie (*modrá pančucha* z angl. *blue stocking, živá mŕtvola* z rus. *živoj trup, labutia pieseň* z gréc. *kikneia asma, bludný kruh* z lat. *circulus vitiosus*) a nepresné frazeologické kalky, kedy dochádza pri preklade komponentov cudzej frazémy a pri kopírovaní jej syntaktickej konštrukcie k istým odchýlkam (*byť ako na ihlách* z franc. *etre sur des épines* - dosl. byť na ihlách, *z celého srdca* z franc. *de tout mon coeur*, dosl. z celého môjho srdca) (Šanskij, l985). Presné a nepresné kalky sa nazývajú aj úplné kalky (Nazarian, l976), ktoré sa dávajú do protikladu polokalkom. Porov. polokalky, adaptované kalky, preberanie frazeologických jednotiek, prevzatá frazeológia.

Literatúra
----------

* N. M. Šanskij, l985; A. G. Nazarian 1976; A. M. Babkin, l97O; E. M. Soloducho, l982.

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
Vlajka Brazílie
**Vlajka Brazílie** – Na zelenom poli vlajky je žltý ležiaci kosoštvorec, v ňom modrý kruh predstavujúci južnú oblohu s 27 hviezdami, cez ňu naprieč biely pás s heslom *ORDEM E PROGRESSO* (*poriadok a pokrok*). Zelená farba symbolizuje rastlinnú ríšu, žltá ríšu nerastnú (hlavne nálezy zlata v dobách kolonializmu), biela a modrá predkov dnešných obyvateľov, ktorí túto zem objavili a zaľudnili. Zároveň sú to farby Portugalska. Nebeská sféra pripomína znak, ktorý dal portugalský kráľ João II. princovi Manuelovi za zásluhy pri zámorských výpravách v rokoch 1495 – 1521 (do roku 1889 bol namiesto nej na vlajke znak brazílskeho cisárstva). Na realisticky zobrazenej, ale zrkadlovo obrátenej oblohe je umiestnených 23 hviezd južnej oblohy (v piatich rôznych veľkostiach), viditeľných v Rio de Janeiru, z ktorých každá zastupuje v súčasnej dobe jeden štát brazílskej federácie. Hviezdy zodpovedajú svojou polohou aj geografickému rozloženiu jednotlivých štátov Brazílie a pás s heslom zodpovedá rovníku. Súhvezdie Južného kríža symbolizuje boj brazílskeho ľudu za slobodu, biely pruh vyjadruje stály rast krajiny. 

Základná podoba vlajky je z roku 1822, posledná úprava (23. hviezda) bola prevedená v roku 1968.

Galéria
-------

* Prvá vlajka Brazílie (15. – 19. november 1889)Prvá vlajka Brazílie (15. – 19. november 1889)
* Vlajka Brazílskeho cisárstva (1822 – 1889)Vlajka Brazílskeho cisárstva (1822 – 1889)

| * z
* d
* u
Vlajky krajín Južnej Ameriky |
| --- |
| 
* Argentína Argentína
* Bolívia Bolívia
* Brazília Brazília
* Čile Čile
* Ekvádor Ekvádor
* Guyana Guyana
* Kolumbia Kolumbia
* Panama Panama
* Paraguaj Paraguaj
* Peru Peru
* Surinam Surinam
* Trinidad a Tobago Trinidad a Tobago
* Uruguaj Uruguaj
* Venezuela Venezuela

**Závislé územia:**
* Aruba Aruba
* Falklandy Falklandy
* Francúzska Guyana Francúzska Guyana
* Holandské Antily Holandské Antily
* Južná Georgia a Južné Sandwichove ostrovy Južná Georgia a Južné Sandwichove ostrovy

 |
**Drahokam** je minerál, alebo minerálna odroda, ktorý je cenený pre svoje výnimočné estetické vlastnosti a používaný na ozdobné účely. (V širšom zmysle je drahokam to isté, čo drahý kameň.)

Povinné vlastnosti drahokamu sú:

* nádherný lesk a farba
* čistosť
* stálosť
* mechanická odolnosť
* zriedkavosť v prírode

Cena
----

Ich cena závisí najmä od kvality, veľkosti (udávanej v metrických karátoch) a zriedkavosti, ale aj od existencie umelých konkurenčných produktov (rubín, zafír) a od módy. Cena rastie s veľkosťou. Cudzorodé primiešaniny či uzavreniny (vrátane trhliniek a iných porušení) cenu veľmi znižujú.

Vybrúsené diamanty - brilianty.

Hlavné druhy
------------

* diamant (bezfarebný alebo žltkastý; JAR, stredná Afrika, Sibír , Brazília)
* smaragd (zelený; Rusko, Kolumbia, Egypt)
* rubín (červený; Mjanmarsko, Srí Lanka)
* zafír (modrý; Mjanmarsko, Srí Lanka)
* drahý opál (pestrofarebný; Mexiko, Austrália, Slovensko)

Vznik a výskyt
--------------

Buď sa ťažia v sekundárnych náleziskách (riečne a morské náplavy alebo púštne piesky) alebo sa získavajú z materskej horniny.

Získané kamene sa upravujú brúsením a leštením: nepriehľadné druhy na oblé tvary, priehľadné druhy na tvary s veľkým počtom faziet (rovných plôšiek).

Pozri aj
--------

* polodrahokam

Iné projekty
------------

WikicitátyCommons
* Spolupracuj na Wikicitátoch Wikicitáty ponúkajú citáty od alebo o **Drahokam**
* Spolupracuj na Commons Commons ponúka multimediálne súbory na tému **Drahokam**


|  |  |
| --- | --- |
| Portal | Portál vedy o Zemi |
**Frazeologický celok** je v rámci sémantickej klasifikácie frazém V. V. Vinogradova taký typ, ktorý sa rovnako ako frazeologické zrasty vyznačuje veľkými sémantickými posunmi (obraznosťou, prenesenosťou významu), avšak na rozdiel od zrastov je vo frazeologických celkoch vždy nejaký komponent, ktorý ukazuje na významový vzťah medzi jednotlivými zložkami a platnosťou celej frazémy. Význam frazeologického celku je aj pri celkovej svojej obraznosti čiastočne motivovaný významami zložiek, resp. aspoň významom jednej zložky. Frazeologickými celkami sú napr. takéto frazémy: *ťahať za jeden povraz* (= spolu, tento význam súvisí najmä s číslovkou jeden), *držať jazyk za zubami* (=mlčať aj neprezradiť), *lepiť sa niekomu na päty* (neustále niekoho sledovať) a pod. Frazeologické celky spolu s frazeologickými zrastami reprezentujú jadrovú časť celej frazeológie, ku ktorej sa približujú ostatné druhy frazém. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
**Stéphane Charbonnier** [*šarbonjé*], známejší ako **Charb** (\* 21. august 1967, Conflans-Sainte-Honorine – † 7. január 2015, Paríž) bol francúzsky karikaturista.

Narodil sa v meste Conflans-Sainte-Honorine neďaleko Paríža a pracoval pre rôzne časopisy, ako boli napríklad *L'Écho des savanes* a *L'Humanité*. V roku 1992 začal pracovať pre magazín *Charlie Hebdo* a roku 2009, keď odišiel Philippe Val, sa stal jeho šéfredaktorom. Roku 2013 sa nachádzal na zozname najviac hľadaných ľudí organizácie Al-Káida.

Bol zastrelený v januári 2015, vo veku 47 rokov, pri útoku na redakciu časopisu *Charlie Hebdo*.

Referencie
----------

1. ↑  URQUHART, Conal. *Paris Police Say 12 Dead After Shooting at Charlie Hebdo* [online]. Time, 2015-01-07, [cit. 2015-01-09]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Stéphane Charbonnier**

Zdroj
-----

*Tento článok je čiastočný alebo úplný preklad článku Stéphane Charbonnier na českej Wikipédii.*

Autoritné údaje: * BnF: 12360945n
* GND: 1021064548
* ISNI: 0000 0000 7140 4484
* LCCN: nb2009025990
* VIAF: 101447925
* WorldCat: lccn-nb2009025990
Súradnice: 42° 58′ 44″ s.š. 70° 56′ 58″ z.d.

Phillips Exeter Academy Library
**Phillips Exeter Academy Library** je knižnica v meste Exeter v New Hampshire v USA. Patrí škole Phillips Exeter Academy a navrhol ju architekt Louis Kahn. Bola postavená v rokoch 1965 - 1972.

Knižnica, rovnako ako škola, boli miesta, ku ktorým pociťoval Louis Kahn hlbokú úctu. Veril, že knižnica je posvätné miesto. Kahn začal riešiť otázku typologického programu knižnice už desať rokov pred získaním zákazky na knižnicu kampusu Philips Exeter Academy. V roku 1956 sa zúčastnil súťaže na knižnicu Washingtonskej univerzity. Loius Kahn sa
v súťažnom návrhu držal obvyklého usporiadania knižnice, v ktorom existujú dva oddelené priestory - jeden pre čitateľov a jeden pre knihy. Veril však tomu, že vzťah čitateľa a knihy nemusí byť vyjadrený len oddeleným statickým spôsobom. 

Kahnov návrh knižnice do Exeteru vznikol na základe kritiky súdobých programov knižnice. Doslova obrátil ustálený knižničný program naruby - namiesto centrálnej študovne a obvodových skladov kníh navrhol železobetónovú stavbu ukrývajúcu knihy a okolo tohto bloku rozvinul hmotu čitární vystavanú z tehiel. Toto usporiadanie bolo inšpirované príkladom stredovekej kláštornej knižnice v Durhame a krížovou chodbou pri kostole Santa Maria della Pace v Ríme od Bramanteho. 

Brownlee a De Long označujú túto budovu knižnice ako „najjednoduchšiu a najsilnejšiu" architektúru Louisa Kahna. Je jedným z posledných projektov dokončených pred jeho smrťou. Je to takmer klasická budova, ktorá dodržuje historické pravidlá staviteľského umenia. Na priečelí z pálených tehiel a betónu rozoznávame sokel, strednú časť a atiku. Piliere sa smerom hore zužujú. Všetky štyri strany fasády sú identické. Klasické tvarovanie však narušuje úmyselné tvarovanie na rohoch. Zavedenie betónu a ocele do stavebníctva umožnilo prestať vnímať roh ako nutný štrukturálny prvok. Kahn našiel riešenie zvláštne v tom, že rohy otvoril.

Kahn bol tiež inšpirovaný knižničnou halou vytvorenou architektom Étienne-Louis Boullée, keď centrálnu halu knižnice osvetlil zenitálnym svetlíkom. Prichádzajúci tak videl hneď po vstupe do knižnice všetky uložené knihy. Tento centrálny priestor, štvorcová hala zaklenutá betónovým krížom, je definovaný obrovskými kruhovými otvormi v interiérových stenách.
Knižnica bola pre Louisa Kahna intímnym miestom, ktoré má podnecovať k čítaniu a k štúdiu. Musí preto obsahovať miesta a výklenky, kde sa bude dať nerušené čítať. Kahn vytvoril intímne drevené zákutia pre čitateľov. Ich osvetlenie oknami, zvonka pokovenými sklami, umožňuje čítať knihy pri prirodzenom osvetlení. Hlavné okná sú umiestnené nad výškou očí čitateľa, menšie okná vo výške očí umožňujú výhľad na univerzitný kampus, alternatívne kvôli súkromiu a koncentrácii môžu byť zatemnené drevenými žalúziami.

Súčasťou Kahnovho Exeterského návrhu je aj školská menza, ktorá tvorí spoločne s knižnicou zaujímavý kompozičný celok.

Iné projekty
------------

Commons
* Spolupracuj na Commons Commons ponúka multimediálne súbory na tému **Phillips Exeter Academy Library**
Vlajka Bosny a Hercegoviny
**Vlajka Bosny a Hercegoviny** vznikla v roku 1998, po vytvorení dištriktu Brčko.

Dejiny
------

Bosna a Hercegovina nemá žiadnu históriu štátnych farieb. Prvá vlajka, ktorú mala, bola vlajka s červeným podkladom, pričom v ľavom hornom rohu (cca 1/4 obsahu celej vlajky) sa nachádzala miniatúra Juhoslovanskej vlajky s červenou hviezdou. Ďalšia vlajka bola po osamostatnení Bosny a Hercegoviny. Na bielom pozadí bol vtedajší modrý znak.
V roku 1998 bola vytvorená nová vlajka. Na tmavomodrom pozadí sa nachádza žltý pravouhlý trojuholník, pod ktorého preponou sa nachádza sedem bielych hviezdičiek a dve polovičky.

Vlajka
------

Bledomodrú (UN) farbu, vystriedala tmavomodrá farba, symbolizujúca Európu. Rad 9 hviezdičiek bez začiatku a konca symbolizuje nekonečnú cestu Bosny a Hercegoviny.Trojuholník prezentuje geografický tvar krajiny. Tri rohy žltého trojuholníka symbolizujú aj tri národy, ktoré tu žijú, a to bosnianski Srbi, bosnianski Moslimovia a bosnianski Chorváti.

Galéria
-------

* Vlajka BaH počas boja za samostatnosť (1991 – 1998)Vlajka BaH počas boja za samostatnosť (1991 – 1998)
* Vlajka BaH v rámci JuhoslávieVlajka BaH v rámci Juhoslávie

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Bosny a Hercegoviny**

| * z
* d
* u
Vlajky európskych krajín |
| --- |
| 
* Albánsko Albánsko
* Andorra Andorra
* Belgicko Belgicko
* Bielorusko Bielorusko
* Bosna a Hercegovina Bosna a Hercegovina
* Bulharsko Bulharsko
* Cyprus Cyprus
* Česko Česko
* Čierna Hora Čierna Hora
* Dánsko Dánsko
* Estónsko Estónsko
* Fínsko Fínsko
* Francúzsko Francúzsko
* Grécko Grécko
* Holandsko Holandsko
* Chorvátsko Chorvátsko
* Island Island
* Írsko Írsko
* Lichtenštajnsko Lichtenštajnsko
* Litva Litva
* Lotyšsko Lotyšsko
* Luxembursko Luxembursko
* Maďarsko Maďarsko
* Malta Malta
* Moldavsko Moldavsko
* Monako Monako
* Nemecko Nemecko
* Nórsko Nórsko
* Poľsko Poľsko
* Portugalsko Portugalsko
* Rakúsko Rakúsko
* Rumunsko Rumunsko
* Rusko Rusko
* San Maríno San Maríno
* Severné Macedónsko Severné Macedónsko
* Slovensko Slovensko
* Slovinsko Slovinsko
* Španielsko Španielsko
* Spojené kráľovstvo Spojené kráľovstvo
* Srbsko Srbsko
* Švajčiarsko Švajčiarsko
* Švédsko Švédsko
* Taliansko Taliansko
* Turecko Turecko
* Ukrajina Ukrajina
* Vatikán Vatikán

 |
| 
* **Ostatné územia:** Ålandy Ålandy
* Faerské ostrovy Faerské ostrovy
* Gibraltár Gibraltár
* Guernsey Guernsey
* Jersey Jersey
* Man Man

 |
Vlajka Dominiky
**Vlajka Dominiky** – vlajkový list je tmavo zelený a nesie stredový kríž, ktorého ramená sú zložené z troch pruhov – žltého, čierneho a bieleho. Uprostred je červené kruhové pole o priemere dvoch tretín šírky vlajky. V ňom je do kruhu zoradených desať zelených päťramenných hviezd a medzi nimi stojí na hnedej vetve vzácny papagáj amazoňan cisársky (*Amazona imperialis*), žijúci len na Dominike. Je v prirodzených farbách – prevažne zelený, iba na hlave, chrbte a hrudi je sfarbený do modra. Pod krídlami je červený, nohy a zobák má žlté, oko je biele.

Je to národný vták ostrova, ktorý tu symbolizuje odvážny let k výšinám a splnenie všetkých nádejí. Červená farba pripomína socialistický program rozvoja Dominikou nastúpený, počet hviezd odpovedá desiatim administratívnym oblastiam (*farnostiam*), stredový kríž vyjadruje náboženské cítenie obyvateľstva, tri jeho pruhy symbolizujú podľa oficiálneho popisu sv. Trojicu. Žltá farba je pripomienkou slnka, citrusov a banánov, ale i pôvodných dominických obyvateľov Karibov, čierna predstavuje pôdu a africký pôvod dnešných obyvateľov štátu, biela priezračné vody ostrova i čistotu národných snáh, zelená farba značí lesy ostrova a jeho prírodu.

Vlajka bola zavedená súčasne s vyhlásením nezávislosti Dominiky roku 1978, kedy nahradila doterajšiu britskú modrú služobnú vlajku s dominikánskym znakom vo vlajúcej časti. Do konca roku 1981 však v stredovom kríži nasledoval po žltom pruhu pruh biely a až tak čierny, papagáj mal iný postoj a hviezdy boli zelené.

Galéria
-------

* Vlajka Dominiky (1978 – 1981)Vlajka Dominiky (1978 – 1981)
* Vlajka Dominiky (1981 – 1988)Vlajka Dominiky (1981 – 1988)

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
Vlajka Dominikánskej republiky
**Vlajka** Dominikánskej republiky – biely stredový kríž delí list vlajky na štyri polia: prvé a štvrté je modré, druhé a tretie červené. V strede kríža je umiestnený štátny znak z roku 1844. Jeho štít opakuje obraz vlajky, navyše sú na ňom položené dva dvojice skríženými vlajok, tri skrížené kopije, uprostred je biblia otvorená na evanjeliu sv. Jána (kap.1), nad ňou je žltý kríž, symbolizujúci oslobodenie od otroctva. Štít obopínajú dva zelené ratolesti, vavrínová a palmová, zviazané stuhou v národných farbách. Pod štítom je na červenej stužke nápis *REPÚBLICA DOMINICANA*, nad ním na modrej stužke štátna devíza *DIOS, PATRIA, LIBERTAD* (*Boh, vlasť, sloboda*). Kríž vlajky symbolizuje obeti obyvateľstva, jeho vieru a sílu, modrá farba získanú slobodu, červená krv a oheň boja za slobodu. 

Návrh vlajky, zvanej *trinitaria* (podľa rovnomenného hnutia za odtrhnutie od Haiti), pochádza z roku 1839, používať sa začala až po vyhlásení nezávislosti krajiny v roku 1844. Jej farby – červená a modrá – opakujú kolorit vtedy platnej vlajky haitskej. Najprv bol totiž na haitskú vlajku položený biely stredový kríž (ako symbol viery a obetovania). Až neskôr bolo červené a modré pole vo vlajúcej časti z estetických dôvodov zamenené.

Galéria
-------

* Súčasná námorná vlajka Dominikánskej republikySúčasná námorná vlajka Dominikánskej republiky
* Historická vlajka Dominikánskej republiky (do roku 1844)Historická vlajka Dominikánskej republiky (do roku 1844)

| * z
* d
* u
Vlajky krajín Severnej Ameriky |
| --- |
| 
* Antigua a Barbuda
* Bahamy
* Barbados
* Belize
* Dominika
* Dominikánska republika
* Grenada
* Guatemala
* Haiti
* Honduras
* Jamajka
* Kanada
* Kostarika
* Kuba
* Mexiko
* Nikaragua
* Panama
* Salvádor
* Spojené štáty
* Svätá Lucia
* Svätý Krištof a Nevis
* Svätý Vincent a Grenadíny
* Trinidad a Tobago

**Závislé územia a ďalšie teritória:**
* Americké Panenské ostrovy
* Anguilla
* Aruba
* Bermudy
* Britské Panenské ostrovy
* Grónsko
* Guadeloupe
* Holandské Antily
* Kajmanie ostrovy
* Martinik
* Montserrat
* Portoriko
* Saint Pierre a Miquelon
* Turks a Caicos

 |
Vlajka Gruzínska
**Vlajka Gruzínska** so sväto-jurajským krížom a štyrmi menšími krížmi bola prijatá 14. januára 2004 po *revolúcii ruží* a nástupe prezidenta Saakašviliho. Symbol používalo jeho *Národné hnutie*, pôvodne ide o historickú vlajku stredovekého Gruzínskeho kráľovstva.

História vlajok Gruzínska
-------------------------

Po rozpade Zakaukazskej federácie bola vyhlásená 26. mája 1918 Gruzínska demokratická republika, tá používala vlajku zavedenú už 22. apríla 1918 ako vlajku autonómneho Gruzínska v rámci Zakaukazska. Dňa 10. septembra 1918 bol vydaný zákon upresňujúci podobu vlajky.

Po obsadení krajiny Červenou armádou 25. februára 1921 prestala táto vlajka 20. mája 1921 platiť a v nasledujúcom roku bola nahradená vlajkou červenou. Táto vlajka sa používala súčasne s vlajkou Zakaukazskej federácie. Po rozpade tohoto útvaru bola v roku 1937 zavedená nová vlajka s názvom štátu v gruzínčine. V 40. rokoch bol nápis na vlajke skrátený na iniciály republiky. Podobne ako aj v ostatných zväzových republikách bola aj v Gruzínsku zavedená 11. apríla 1951 nová vlajka, ktorá sa však od ostatných líšila umiestením kosáka a kladiva v modrých lúčoch.

14. novembra 1990 bola prijatá za štátnu vlajku Gruzínska vlajka z roku 1918, presne popísaná bola v zákone vydanom 28. decembra 1990.

Gruzínsky parlament prijal 14. januára 2004 novú vlajku, používanú *Národným hnutím* prezidenta Saakašviliho.

Galéria
-------

* Vlajka Gruzínska (1918 – 1921) a (1990 – 2004)Vlajka Gruzínska (1918 – 1921) a (1990 – 2004)
* Vlajka Gruzínskej SSR (Sovietskej socialistickej republiky) (1921 – 1990)Vlajka Gruzínskej SSR (Sovietskej socialistickej republiky) (1921 – 1990)

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Gruzínska**

| * z
* d
* u
Vlajky ázijských krajín |
| --- |
| 
* Afganistan Afganistan
* Arménsko Arménsko
* Azerbajdžan Azerbajdžan
* Bahrajn Bahrajn
* Bangladéš Bangladéš
* Bhután Bhután
* Brunej Brunej
* Cyprus Cyprus
* Čína Čína
	+ Hongkong Hongkong
	+ Macao Macao
	+ Taiwan Taiwan
* Filipíny Filipíny
* Gruzínsko Gruzínsko
* India India
* Indonézia Indonézia
* Irak Irak
* Irán Irán
* Izrael Izrael
* Japonsko Japonsko
* Jemen Jemen
* Jordánsko Jordánsko
* Kambodža Kambodža
* Katar Katar
* Kazachstan Kazachstan
* Kirgizsko Kirgizsko
* Kórejská ľudovodemokratická republika Kórejská ľudovodemokratická republika
* Kórejská republika Kórejská republika
* Kuvajt Kuvajt
* Laos Laos
* Libanon Libanon
* Malajzia Malajzia
* Maldivy Maldivy
* Mjanmarsko Mjanmarsko
* Mongolsko Mongolsko
* Nepál Nepál
* Omán Omán
* Pakistan Pakistan
* Palestína Palestínske autonómne územia
* Rusko Rusko
* Saudská Arábia Saudská Arábia
* Singapur Singapur
* Spojené arabské emiráty Spojené arabské emiráty
* Srí Lanka Srí Lanka
* Sýria Sýria
* Tadžikistan Tadžikistan
* Thajsko Thajsko
* Turecko Turecko
* Turkménsko Turkménsko
* Uzbekistan Uzbekistan
* Vietnam Vietnam
* Východný Timor Východný Timor

 |  |
Súradnice: 53°29′40″S 20°7′50″V﻿ / ﻿53,49444°S 20,13056°V﻿ / 53.49444; 20.13056

**Stębark** (nem. Tannenberg) je poľská dedina ležiaca v Varmsko-mazurskom vojvodstve v Powiate ostródzkom v gmine Grunwald. V minulosti obec Stębark patrila k Východnému Prusku.

História
--------

Dedina Stębark je spolu so susedným Grunwaldom známa dvoma bitkami:

### Bitka pri Grunwalde (1410)

*Bližšie informácie v hlavnom článku: Bitka pri Grunwalde*
Prvou bola *bitka pri Grunwalde*, jedna z najväčších rytierskych bitiek stredoveku, ktorá sa v nemecky hovoriacich krajinách nazýva *"bitka pri Tannebergu"* - čiže Stębarku. Dňa 15. júla 1410 bol v bitke Rád nemeckých rytierov pod velením veľmajstra Ulricha von Jungingen porazený poľsko-litovskými vojskami pod velením poľského kráľa Vladislava II. Jagela a veľkého litovského kniežaťa Vytautasa. Dôsledkom bitky bol úpadok Rádu nemeckých rytierov a strata časti ich územia.

### Bitka pri Tannenbergu (1914)

*Bližšie informácie v hlavnom článku: Bitka pri Tannenbergu*
Na začiatku prvej svetovej vojny (26. - 31. augusta 1914) v *bitke pri Tannenbergu* zvíťazila 8. nemecká cisárska armáda pod velením generálplukovníka Paula von Hindenburga a generála Ericha Ludendorffa nad druhou ruskou Narevskou armádou pod velením generálplukovníka Alexandra Vasilieviča Samsonova. Nemecká armáda dosiahla víťazstvo nad silnejšou ruskou armádou (191 000 ruských vojakov proti 153 000 nemeckým vojakom) vďaka vynikajúcim strategickým schopnostiam svojho velenia. V obkľučujúcej operácii, ktorá Rusov zaskočila, zajali Nemci 93 000 vojakov. Dôsledkom bolo vyhnanie ruských vojsk z Východného Pruska, obrat situácie na východnom fronte v prospech centrálnych mocností a získanie osobnej prestíže generálov Paula von Hindenburga a Ericha Ludendorffa, ktorých po bitke nazvali hrdinovia od Tannenbergu.
**Amyntas** (starogr. *Ἀμύντας* – *Amyntas*) bol olympijský víťaz v pankratiu dorastencov v roku 156 pred Kr.

Amyntas, syn Hellanika z Efezu, bol na 156. olympijských hrách v roku 156 pred Kr. korunovaný olivovým vencom za víťazstvo v pankratiu dorastencov. Pankration dorastencov zaradili do olympijského programu na 145. hrách v roku 200 pred Kr.

Olympijské víťazstvo Amynta zaznamenal v druhom storočí cestovateľ a spisovateľ Pausanias z nápisu podstavca jeho sochy, ktorá sa týčila medzi sochami olympijských víťazov v Olympii. Pausanias tiež uvádza, že Amyntovu sochu zhotovil atický umelec Polykles, žiak Aténčana Stadiea.

Referencie a bibliografia
-------------------------

1. 1 2 3  Pausanias, *Periégésis tés Hellados*, 6,4,5.
2. 1 2  J. J. Pollitt, *The Art of Ancient Greece: Sources and Documents* str. 122
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 250.

Pozri aj
--------

* Zoznam olympijských víťazov staroveku
Domáce ruské vajce podľa ČSN 50201 z roku 1962
**Ruské vajce** je druh jedla, ktorý je súčasťou studenej kuchyne. Skladá sa zvyčajne z vajca uvareného natvrdo, kyslej uhorky, zemiakového šalátu, zeleného hráška, červenej papriky a šunky, prípadne ďalších surovín. Niekedy sa tiež pridáva želatína, a potom ide o **ruské vajce v aspiku**. Názov jedla súvisí s vlašským šalátom, ktorý je častým doplnkom ruského vajca. Taliani, inak nazývaní Vlasi, údajne kedysi pripravili vlašský šalát s vajcom pre hostí z Ruska. Iné zdroje uvádzajú, že autorom jedla a názvu sú prevádzkár automatu Koruna v Prahe Josef Hliňák a šéfkuchár Jiří Tučner, a jedlo vzniklo niekedy v 50. rokoch 20. storočia. Názov *ruské* bol zvolený kvôli uľahčeniu schvaľovacieho riadenia.

Ruské vajce v kultúre
---------------------

Vo filme *Kolja* hovorí František Louka (Zdeněk Zvěrák) malému Koljovi (Andrej Chalimon): „Pozri, čo som ti kúpil – ruské vajcia!" Toto jedlo dostal Kolja na večeru.

Referencie
----------

1. ↑
2. ↑
3. ↑

Zdroj
-----

* *Tento článok je čiastočný alebo úplný preklad článku Ruské vejce na českej Wikipédii (číslo revízie nebolo určené).*
Vlajka Eswatini
**Vlajka Eswatini** má vodorovné pruhy modrý, žltý, karmínovo červený, žltý a modrý (3:1:8:1:3); v širšom červenom pruhu je uprostred umiestnený v horizontálnej polohe vojenský štít historického *emasočského* pluku, ktorý je tiež (vo vertikálnej polohe) súčasťou štátneho znaku. Štít z volskej kože je čiernobiely, na ňom leží okrasný modrý strapec z vtáčieho peria, za štítom sú dva žlté kópie obrátené hrotmi vpravo a tyč opatrená ďalšími dvoma okrasnými strapcami, nazvanými *tinjobo*, kráľovskými atribútmi. Karmínová farba pripomína boje Svazijcov v minulosti, žltá nerastné bohatstvo, modrá mier.

Návrh vlajky pochádza z roku 1954 a bol inšpirovaný vlajkou svazijského ženijného korpusu z roku 1941, ktorú jeho veliteľovi odovzdal svazijský kráľ ako pripomienku vojenských tradícií Svazijčanov. Oficiálne sa používa od roku 1967.

Iné projekty
------------

Commons
* Spolupracuj na Commons Commons ponúka multimediálne súbory na tému **Vlajka Eswatini**

| * z
* d
* u
Vlajky afrických krajín |
| --- |
| 
* Alžírsko
* Angola
* Benin
* Botswana
* Burkina
* Burundi
* Čad
* Džibutsko
* Egypt
* Eritrea
* Eswatini
* Etiópia
* Gabon
* Gambia
* Ghana
* Guinea
* Guinea-Bissau
* Južná Afrika
* Južný Sudán
* Kamerun
* Kapverdy
* Keňa
* Komory
* Kongo
* Konžská demokratická republika
* Lesotho
* Libéria
* Líbya
* Madagaskar
* Malawi
* Mali
* Maroko
* Mauritánia
* Maurícius
* Mozambik
* Namíbia
* Niger
* Nigéria
* Pobrežie Slonoviny
* Rovníková Guinea
* Rwanda
* Senegal
* Seychely
* Sierra Leone
* Somálsko
* Stredoafrická republika
* Sudán
* Svätý Tomáš a Princov ostrov
* Tanzánia
* Togo
* Tunisko
* Uganda
* Zambia
* Zimbabwe

 |  |
| 
* **Ostatné územia:**  Ceuta
* Kanárske ostrovy
* Madeira
* Mayotte
* Melilla
* Réunion
* Svätá Helena
* Západná Sahara

 |
Čínska podoba Diamantovej sútry z 9. storočia
**Diamantová sútra** (v sanskrite: वज्रच्छेदिका प्रज्ञापारमितासूत्र *Vadžračhédikapradžňápáramitá sútra*; po čínsky: 金剛般若波羅蜜多經 alebo skrátene 金剛經 *Ťin-kang-ťing*) je krátka sútra ktorá patrí k pradžňápáramitovej literatúre. Doslova by sa názov sútry dal preložiť ako „Sútra najvyššej múdrosti ostrej ako diamant". Patrí k veľmi obľúbeným sútram máhajánového budhizmu, vo východnej Ázii patrí k najobľúbenejším vôbec. Jej obsahom je učenie o nepodstatnosti všetkých javov, obklopujúcich človeka alebo prebiehajúcich v jeho mysli. Tieto javy sú svojou podstatou (obsahom) prázdne, iluzívne, čo je zvlášť dôležité pre tých, ktorí meditujú. Práve pochopenie toho, že všetky javy hmotného sveta aj ľudskej mysle sú ilúzie je podľa budhizmu nutným predpokladom pre prebudenie - osvietenie.

Najstaršia dochovaná tlačená kniha
----------------------------------

Kópia tejto sútry nájdenej v Číne v jaskynnom komplexe Mo-kao v roku 1907, ktorá je v súčasnosti uložená v Britskej knižnici, je považovaná za najstaršiu dochovanú ručne tlačenú knihu. Podľa dodatku na konci 5-metrového zvitku bola zhotovená podľa gregoriánskeho kalendára 11. mája 868 istým Wang Ťiem: „Pre všeobecné voľné šírenie s úctou vyrobil Wang-Ťie na počesť svojich rodičov 13. dňa 4. mesiaca 9. roku Sien-tchung".

Diamantová sútra, ktorú vytlačil Wang Ťie technikou drevotlače na papier z rastlinných vlákien sa tak stala prvou tlačenou knihou v histórii prostredníctvom čínskych vynálezov a indickej budhistickej filozofie.

Wangov exemplár sútry sa dostal neskôr do rúk cestovateľa Aurela Steina, ktorý ju odniesol z jaskyne Mo-kao po hodvábnej ceste do Londýna, kde sa nachádza v British Library.

Zdroj
-----

* *Tento článok je čiastočný alebo úplný preklad článku Diamantová sútra na českej Wikipédii.*
* Google knihy Svět ve slovech - Diamantová sútra

Externé odkazy
--------------

* Česká televize


|  |  |
| --- | --- |
| Portal | Literárny portál |

Autoritné údaje: * LCCN: n80152340
* NK ČR: unn2009519361
* VIAF: 175790273
* WorldCat: lccn-n80152340